《子别母呈所翁陈先生》
宋代·蒲寿宬

子别母，欲别牵衣意何苦。
母有众儿俱母怜，儿无别母儿谁乳。
海恶宁匪蛟，山饕莫如虎。
小大不相弃，高深自为扈。
万古天地中，何得如母所。
披絮成踟蹰，履霜正凄楚。
不见城上乌，相随八九子。
反哺何足云，慈乌乃如此。
引翼且莫高，短翅将千里。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。